Astrology is an Art - Astrodienst Guest user u1360089625
29-May-2016, 04:22 UT/GMT Waste trommels, waste sorting system, waste sorting machines, waste separators, waste screening, ballistic separators
Waste trommels, waste sorting machines, waste recycling plants, waste processing machines, waste processing plants, waste recycling machines Alles begin met Anna deur Annemari Coetser: Litnet – myAfrikaans
myafrikaans	Sep 19, 2017	Litnet, Romanse
LitNet Eerste Slukkie
’n Regte ou droëntydsvoëltjie
Bethlehem, Mei 1935
“By wie leer ’n mens dan om lief te hê as jy nie ouers het nie?” Faan lig ’n rooiblonde wenkbrou. Hy haal die pyp uit sy mond en wuif met die steel in Poppie se rigting.
Poppie antwoord nie. Sy sit, knieë opgetrek, met haar rug teen ’n boom. Faan se baadjie hang aan ’n tak bokant haar. Kort-kort roer ’n ligte wind deur die boom en waai die baadjiemoue rond asof ’n onsigbare persoon onhoorbare musiek dirigeer. Dis irriterend, nes Faan se pogings om haar te ontleed.
Wat sal hy doen as sy dit met hóm doen? Kyk hoe sit-lê hy op sy een elmboog, sy lang bene op die reiskombers uitgestrek. Kyk hoe maer is hy, ’n regte ou droëntydsvoëltjie. En dink hy dalk sy yl snorretjie onderstreep die belangrikheid van sy aristokratiese neus? Eendag gaan sy hom dit nog vra.
“Ek het ge-. . .”
“O ja, die liefde. Ek weet tog nie, Faan. Eeue van nou af sal argeoloë miskien op my geraamte afkom. Dan kan hulle dit ontleed om te sien watter invloed ’n gebrek aan liefde op ’n mens se beendere het.” Hy glimlag net en skud sy kop.
“Ag, man!” sê sy. “Mens leer seker maar by ander mense? My eerste aand in die weeshuis toe ek vreemd en bang was, het ’n dogtertjie met haar koue voete by my in die bed kom klim en my ’n storie vertel. My ousus pamperlang en piep my op. Sy probeer steeds om my ordentlik groot te maak. My een broer probeer my die hemel in preek. Die ander een wys niks, maar . . .” Sy trek haar skouers op. “Miskien werk dit nie. Ek is nie juis liefdevol nie.”
Lees verder by litnet
Tags: Afrikaanse ebOEK
louw Erasmus Sep 25, 2017 at 3:35 pm
Ek versprei my boeke deur Smashwords maar ek is nie tevrede nie. Van my vriende wil dit download maar hulle moet met dollars betaal. Of rekenings gaan oopmaak. Hoe kan dit oorbrug word